
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1379 

5 Οκτωβρίου 2005 


ΑΠΟΦΑΣΕΙ Σ 

Αριθ. 138320 

Φορείς Πιστοποίησης και κριτήρια 
ελληνικού Ποιμενικού Σκύλου. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α)του άρθρου 1 παράγραφοι 1,2 και 3 του ν. 1338/1983 
(Α'34) "Εφαρμογή του κοινοτικού δικαίου", όπως η παρά¬ 
γραφος 1 τροποποιήθηκε με το άρθρο 6 παράγραφος 1 
του ν. 1440/1984 (Α70) "Συμμετοχή της Ελλάδας στο κε¬ 
φάλαιο, στα αποθεματικά και στις προβλέψεις της Ευρω¬ 
παϊκής Τράπεζας Επενδύσεων, στο κεφάλαιο της Ευρω¬ 
παϊκής Κοινότητας Άνθρακος και Χάλυβος του Οργανι¬ 
σμού Εφοδιασμού ΕυΒΑΤΟΜ", 

β) του άρθρου 22 παρ. 3 του ν. 992/1979 (Α'280) "Περί 
οργανώσεως των διοικητικών υπηρεσιών δια την εφαρμο¬ 
γήν της Συνθήκης Προσχωρήσεως της Ελλάδος εις τας 
Ευρωπαϊκός Κοινότητας και ρυθμίσεως συναφών θεσμι¬ 
κών και οργανωτικών θεμάτων" 

γ) του άρθρου 90 του «Κώδικα για την Κυβέρνηση και τα 
κυβερνητικά όργανα», που κυρώθηκε με το άρθρο πρώτο 
του π.δ. 63/2005 (ΦΕΚ 98/τ.Α'). 

δ) τον ν. 3170/2003 (ΑΊ 91/29.7.2003) "Ζώα συντροφιάς, 
αδέσποτα ζώα συντροφιάς και άλλες διατάξεις". 

2) Το π.δ. 402/1988 (ΑΊ 87/26.8.1998) "Οργανισμός του 
Υπουργείου Γεωργίας", όπως αυτό έχει τροποποιηθεί και 
ισχύει. 

3) Την υπ’ αριθμ. Υ 132/2004 (ΦΕΚ 1533 Β'/14.10.2004) 
Απόφασης του Πρωθυπουργού "Ανάθεση αρμοδιοτήτων 
στον Υφυπουργό Αγροτικής Ανάπτυξης και Τροφίμων 
Αλέξανδρο Κοντό". 

4) Την υπ’ αριθμ. ΔΙΔΚ/Φ1/Ζ/6139/23.3.2004 (ΦΕΚ 
527/Β/ 24.3.2004) Απόφαση του Πρωθυπουργού και του 
Υπουργού ΕΣΔΔ & Α «Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης». 

5) α. Την υπ’ αριθμ. 586/130492/11.8.2004 Κοινή Υπουρ¬ 
γική Απόφαση (ΒΊ298) "Εφαρμογή προγράμματος Βιο¬ 


λογικής Κτηνοτροφίας" του Γεωργοπεριβαλλοντικού Μέ¬ 
τρου 3.2 του Εγγράφου Προγραμματισμού Αγροτικής 
Ανάπτυξης (ΕΠΑΑ) 2000-2006. 

β. την υπ’ αριθμ. 565/216267/138/8.1.2004 Κοινή 
Υπουργική Απόφαση (Β' 37) "Εφαρμογή προγράμματος 
εκτατικοποίησηςτης κτηνοτροφίας"του Γεωργοπεριβαλ- 
λοντικού Μέτρου 3.4 του Εγγράφου Προγραμματισμού 
Αγροτικής Ανάπτυξης (ΕΠΑΑ) 2000-2006. 

γ. την υπ' αριθμ. 557/131921/30.10.2003 Κοινή Υπουργι¬ 
κή Απόφαση (Β' 1733) Εφαρμογή του προγράμματος 
"Διατήρηση Γεωργικών Εκτάσεων για την Προστασία της 
Άγριας Ζωής" του Γεωργοπεριβαλλοντικού Μέτρου 3.13 
του Εγγράφου Προγραμματισμού Αγροτικής Ανάπτυξης 
(ΕΠΑΑ) 2000-2006. 

6) Το γεγονός από την εφαρμογή της παρούσας δεν 
προκύπτει δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Σκοπός 

Με την παρούσα απόφαση λαμβάνονται τα αναγκαία 
συμπληρωματικά μέτρα σε εκτέλεση του Κανονισμού 
(ΕΚ) 1257/1999 του Συμβουλίου για την εφαρμογή των 
Μέτρων του Έγγραφου Προγραμματισμού Αγροτικής 
Ανάπτυξης (ΕΠΑΑ): Μέτρο 3.2 "Βιολογική κτηνοτροφία", 
Μέτρο 3.4 "Εκτατικοποίηση της κτηνοτροφίας" και "Μέ¬ 
τρο 3.13 Διατήρηση γεωργικών εκτάσεων για την προ¬ 
στασία της Άγριας Ζωή", όσον αφορά τη "Χορήγηση ελ¬ 
ληνικού Ποιμενικού Σκύλου". 

Άρθρο 2 
Αρμόδιες Αρχές 

1. Επισπεύδουσα Αρμόδια Αρχή για να δέχεται την αί¬ 
τηση κάθε υποψήφιου Φορέα Πιστοποίησης του ελληνι¬ 
κού Ποιμενικού Σκύλου μετά απαραίτητα δικαιολογητικά 
του άρθρου 5 της παρούσας Απόφασης, για την διαβίβα¬ 
σή τους στην αρμόδια Γνωμοδοτική Επιτροπή και για την 
εισήγηση προς τον Γενικό Γραμματέα του Υπουργείου 
Αγροτικής Ανάπτυξης και Τροφίμων της αναγνώρισης ή 
μη του υποψηφίου Φορέα Πιστοποίησης μετά την γνωμο¬ 
δότηση της Γνωμοδοτικής Επιτροπής, είναι η Δ/νση Κτη¬ 
νιατρικής Αντίληψης Φαρμάκων και Εφαρμογών της Γ ενι¬ 
κής Δ/νσης Κτηνιατρικής του Υπουργείου Αγροτικής Ανά¬ 
πτυξης και Τροφίμων. 

2. Γνωμοδοτική Επιτροπή: για την εξέταση της πληρό¬ 
τητας του υποβαλλομένου φακέλου κάθε υποψήφιου Φο¬ 
ρέα Πιστοποίησης του ελληνικού Ποιμενικού Σκύλου, για 
την συμμόρφωση αυτού προς τις απαιτήσεις της παρού¬ 
σας Απόφασης και για την διατύπωση της σύμφωνηςή μη 
γνώμης της προς την Επισπεύδουσα Αρμόδια Αρχή, συνι- 
στάται στο Υπουργείο Αγροτικής Ανάπτυξης και Τροφί¬ 
μων, τριμελής Γνωμοδοτική Επιτροπή αποτελούμενη από 
εκπροσώπους των Δ/νσεων Κτηνιατρικής Αντίληψης 
Φαρμάκων και Εφαρμογών, Υγείας των Ζώων και Χωρο¬ 
ταξίας και Προστασίας Περιβάλλοντος. 

Με Απόφαση του Υπουργού Αγροτικής Ανάπτυξης και 
Τροφίμων, μετά από εισήγηση των αρμοδίων Δ/νσεων, 
ορίζονται τα μέλη της Γνωμοδοτικής Επιτροπής. 

3. Αρμόδιες Αρχές για την επιθεώρηση και τον Έλεγχο 
εφαρμογής των διατάξεων της παρούσας Απόφασης εί¬ 
ναι οι Δ/νσεις Κτηνιατρικής των Νομαρχιακών Αυτοδιοι¬ 
κήσεων, οι οποίες διενεργούν επιτόπιους ελέγχους για 
τον σκοπό αυτό. 

4. Εποπτεύουσα Αρχή των Υπηρεσιώντης παραγράφου 
3 του παρόντος άρθρου είναι η Γ ενική Δ/νση Κτηνιατρικής 
του Υπουργείου Αγροτικής Ανάπτυξης και Τροφίμων. 

Άρθρο 3 

Φορείς Πιστοποίησης 

Έργο των Φορέων Πιστοποίησης που έχουν αναγνωρι¬ 
στεί σύμφωνα με το άρθρο 4 και 5 είναι: 

1. Η πιστοποίηση σύμφωνα με το άρθρο 6 της ταυτότη¬ 
τας του ελληνικού Ποιμενικού Σκύλου από την επιλογή 
πατρογονικών σκύλων, ώστε να εξασφαλιστεί ότι οι από¬ 
γονοί τους ανταποκρίνονται στις προδιαγραφές των χα¬ 
ρακτηριστικών και ιδιοτήτων της φυλής. 

2. Η διαχείριση του ελληνικού Ποιμενικού Σκύλου, η 
οποία περιλαμβάνει: 

α) τον έλεγχο της αναπαραγωγής του ελληνικού ποιμε- 
νικού σκύλου 

β) τη ζωοτεχνική βελτίωση της φυλής του ελληνικού 
ποιμενικού σκύλου 

γ) τη διοργάνωση ετήσιας έκθεσης μορφολογίας (σχε¬ 
διασμένες συζεύξεις) 

δ) την εκπόνηση εκτροφικού προγραμματισμού 
ε) τη τήρηση γενεαλογικού μητρώου 
στ)την εκπαίδευση των εκτροφέων. 

3. Η εισήγηση στις αρμόδιες αρχές για τη λήψη των ανα¬ 
γκαίων μέτρων σχετικά με τη διαχείριση του ελληνικού 
Ποιμενικού Σκύλου και τη διαμόρφωση του μορφολογι- 
κού προτύπου του, με στόχο τη διατήρηση και ζωοτεχνι¬ 
κή βελτίωση της φυλής. 

Άρθρο 4 

Π ροϋποθέσεις για την αναγνώριση των Φορέων 
Πιστοποίησης 

Η αρμόδια αρχή αναγνωρίζει ως Φορέα Πιστοποίησης 
το νομικό πρόσωπο, εφόσον αυτό: 

1. α) Δεν έχει κερδοσκοπικό χαρακτήρα 
β) Το καταστατικό του εξασφαλίζει την ίση μεταχείριση 
των μελών του. 

γ) Δέχεται ως μέλος του κάθε εκτροφέα, ιδιοκτήτη ενός 
τουλάχιστον πιστοποιημένου ελληνικού Ποιμενικού Σκύ¬ 
λου. Προ της έναρξης ισχύος της παρούσας απόφασης 
αρκεί η καταχώριση του σκύλου ως ελληνικού ποιμενικού 
σε μητρώα του Κυνολογικού Ομίλου Ελλάδας ή σε ανα¬ 
γνωρισμένο από αυτόν όμιλο φυλής, 
δ) Αποδεικνύει δράση και εμπειρία τουλάχιστον δύο 


ετών στη διαχείριση του Ποιμενικού Σκύλου, όπως αυτή 
ορίζεται στο άρθρο 3 παρ. 2. 

ε) Αποδέχεται τους ελέγχους από τα αρμόδια όργανα 
του Υπουργείου Αγροτικής Ανάπτυξης και Τροφίμων. 

2. Διαθέτει κανονισμό αναπαραγωγής, βελτίωσης ή δια¬ 
τήρησης του γενετικού επιπέδου του Ποιμενικού Σκύλου, 
στον οποίο καθορίζονται: 

α) ο βελτιωτικός στόχος, 
β) το σύστημα αναγνώρισης των ζώων, 
γ) τα γνωρίσματα (εΐαηάαιτίε) της φυλής (συνοπτική πε¬ 
ριγραφή των στοιχείων της φυλής σύμφωνα με το πα¬ 
ράρτημα I). 

δ) το σύστημα χρησιμοποίησης των στοιχείων για την 
αξιολόγηση του μορφολογικού προτύπου του ελληνικού 
ποιμενικού σκύλου (παράρτημα II). 
ε) το σύστημα καταγραφής στα γενεαλογικά βιβλία 
στ) ο διαχωρισμός του γενεαλογικού βιβλίου στην περί¬ 
πτωση που υπάρχουν περισσότεροι τρόποι ταξινόμησης 
και εγγραφής των ζώων 

3. Διαθέτει, όσον αφορά στη διοικητική του οργάνωση, 
την απαραίτητη υποδομή για την πραγματοποίηση των 
αναγκαίων ελέγχων και την τήρηση των γενεαλογικών βι¬ 
βλίων, ώστε να παρέχει στην αρμόδια για τον έλεγχο αρ¬ 
χή, στοιχεία σχετικά με: 

α) την αποτελεσματικότητα της λειτουργίας του νομι¬ 
κού προσώπου 

β) την κατοχή επαρκούς αριθμού ζώων αναπαραγωγής 
για την εξασφάλιση της διατήρησης της φυλής. 

γ) την ικανότητα να χρησιμοποιείτο στοιχεία αξιολόγη¬ 
σης του μορφολογικού προτύπου του ελληνικού ποιμενι- 
κού σκύλου για την πραγματοποίηση του προγράμματος 
βελτίωσης και την εξασφάλιση της διατήρησης της φυ¬ 
λής. 

Άρθρο 5 

Διαδικασία αναγνώρισης των Φορέων Πιστοποίησης 

1. Για την αναγνώριση του ως Φορέα Πιστοποίησης το 
νομικό πρόσωπο υποβάλλει στην Δ/νση Κτηνιατρικής 
Αντίληψης Φαρμάκων και Εφαρμογώντης Γ ενικής Δ/νσης 
Κτηνιατρικής του Υπουργείου Αγροτικής Ανάπτυξης και 
Τροφίμων (επισπεύδουσα αρμόδια αρχή) αίτηση με τα 
ακόλουθα δικαιολογητικά: 

α) επίσημο αντίγραφο του καταστατικού του νομικού 
προσώπου, της έγκρισής του από την αρμόδια αρχή ή δι¬ 
καστήριο και της νόμιμης εκπροσώπησής του 
β) τον κανονισμό αναπαραγωγής, βελτίωσης ή διατή¬ 
ρησης του γενετικού επιπέδου του ποιμενικού σκύλου 
γ) έγγραφη βεβαίωση, ότι ακολουθείται η διαδικασία 
σήμανσης των ζώων, σύμφωνα με το άρθρο 1 της ΚΥΑαρ. 
280241/2003 (ΒΊ777) "Σήμανση, καταγραφή δεσποζομέ- 
νων σκύλων και λοιπές διατάξεις" 
δ) αναλυτική έκθεση, στην οποία περιγράφονται η ορ¬ 
γάνωση, η υποδομή και η ικανότητα να πραγματοποιεί 
τους αναγκαίους ελέγχους των φαινοτυπικών και χαρα- 
κτηρολογικών γνωρισμάτων της φυλής και της τήρησης 
των γενεαλογικών δέντρων 

ε) το γενεαλογικό βιβλίο που τηρεί ή καταρτίζει τα στοι¬ 
χεία των πατρογονικών σκύλων που αποτελούντον πυρή¬ 
να των πρωτογενών συζεύξεων. Οι διατάξεις που έχει θε¬ 
σπίσει για το σύστημα εγγραφής των στοιχείων σε αυτά 
πρέπει να αναφέρονται στον εσωτερικό κανονισμό, άλ¬ 
λως πρέπει να προσκομίζεται το έγγραφο του Φορέα, στο 
οποίο θα περιγράφονται. 

στ) αναλυτική κατάσταση με το ονοματεπώνυμο των 
εκτροφέων μελώντου φορέα και τη διεύθυνση των εκτρο¬ 
φών, καθώς και τον αριθμό των θηλυκών και αρσενικών 
ενηλίκων ζώων αναπαραγωγής ανά εκτροφή κατά την 
ημερομηνία υποβολής της αίτησης. 

2. Η Δ/νση Κτηνιατρικής Αντίληψης Φαρμάκων και 
Εφαρμογώντης Γενικής Δ/νσης Κτηνιατρικής του Υπουρ¬ 
γείου Αγροτικής Ανάπτυξης & Τροφίμων διαβιβάζει τους 
φακέλους με τα απαραίτητα δικαιολογητικά, εντός 10 
ημερών, στην Γνωμοδοτική Επιτροπή. 

3. Η Γνωμοδοτική Επιτροπή ελέγχει την πληρότητα των 
δικαιολογητικώντου φακέλου των υποψηφίων, την τήρη¬ 
ση των απαιτήσεωντης παρούσας Απόφασης και προβαί¬ 
νει στην σύνταξη έκθεσης μετά αποτελέσματα του ελέγ¬ 
χου που διενήργησε διατυπώνοντας σε αυτή την σύμφω¬ 
νη ή μη γνώμη της προς την Επισπεύδουσα Αρμόδια 
Αρχή. Στην περίπτωση που ο φάκελος δεν είναι πλήρης, 
επιστρέφεται εγγράφως στον αιτούντα. 

4. Με Απόφαση του Γ ενικού Γ ραμματέα του Υπουργεί¬ 
ου Αγροτικής Ανάπτυξης και Τροφίμων μετά από εισήγη¬ 
ση της Δ/νσης Κτηνιατρικής Αντίληψης Φαρμάκων και 
Εφαρμογών και την σύμφωνη γνώμη της Γνωμοδοτικής 
Επιτροπής, αναγνωρίζεται ο Φορέας Πιστοποίησης του 
ελληνικού Ποιμενικού Σκύλου. 

Στην περίπτωση μη σύμφωνης γνώμης της Γνωμοδοτι¬ 
κής Επιτροπής και έκδοσης απορριπτικής Απόφασης, ο 
ενδιαφερόμενος δικαιούται εντός τριάντα (30) ημερών, 
να ασκήσει προσφυγή ενώπιον του Υπουργού Αγροτικής 
Ανάπτυξης και Τροφίμων. 

Άρθρο 6 

Διαδικασία και προϋποθέσεις πιστοποίησης ελληνικού 
Ποιμενικού Σκύλου 

1. Η πιστοποίηση του ελληνικού Ποιμενικού Σκύλου απόπα- 
τρογονικούς σκύλους εκτροφών της υπαίθρου γίνεται με: 

α) τη λήψη του ιστορικού της εκτροφήςτων σκύλωντης 
αγέλης 

β) την εκτίμηση του φαινοτύπου των σκύλωντης αγέλης 
με βάση το μορφολογικό πρότυπο (όπως καθορίζεται στο 
παράρτημα II) 

2. Η πιστοποίηση σκύλων παραγωγής εκτροφέων-με- 
λών του Φορέα Πιστοποίησης γίνεται με βάση το ειδικό 
έντυπο της ταυτότητας των ήδη καταχωρημένων προγό¬ 
νων σε μητρώο, επικυρωμένο από το Διοικητικό Συμβού¬ 
λιο του Φορέα Πιστοποίησης, (παράρτημα I) 

Άρθρο 7 

Υποχρεώσεις Φορέων Πιστοποίησης 

Με την απόφαση αναγνώρισης του άρθρου 5 καθορίζο¬ 
νται και οι υποχρεώσεις του Φορέα Πιστοποίησης σχετι¬ 
κά με: 


α) την τήρηση των γενεαλογικών βιβλίων, τον έλεγχο 
της πατρότητας, της εφαρμογής του προγράμματος δια¬ 
τήρησης και ζωοτεχνικής βελτίωσης της φυλής, την επι¬ 
λογή και τη διακίνηση του βελτιωμένου γενετικού υλικού 
και τη διάσωση-διατήρηση του αυτόχθονου γενετικού 
υλικού 

β) τη παροχή στις αρμόδιες κρατικές αρχές των απα¬ 
ραίτητων πληροφοριών για τον έλεγχο της πιστοποίησης 
και την παρακολούθηση της διαχείρισης του ελληνικού 
Ποιμενικού Σκύλου. 

Άρθρο 8 

Σήμανση ελληνικού Ποιμενικού Σκύλου 

1. Για να πιστοποιηθεί ο σκύλος ως ελληνικός ποιμενι- 
κός σύμφωνα με το άρθρο 6 πρέπει να έχει προηγουμέ¬ 
νως σημανθεί σύμφωνα με τη διαδικασία που ορίζεται στο 
άρθρο 1 της ΚΥΑαρ. 280241 /2003 (Β' 1777). 

2. Ο Φορέας Πιστοποίησης υποχρεούται να τηρεί βι¬ 
βλίο, στο οποίο καταγράφονται ο αριθμός σήμανσης του 
ζώου και λεπτομερώς τα ακριβή μορφολογικό χαρακτη¬ 
ριστικά του, ώστε να εξασφαλίζεται πλήρως η ταυτοποίη¬ 
σή του. 

Άρθρο 9 

Ανάκληση της αναγνώρισης 

Η απόφαση αναγνώρισης του Φορέα πιστοποίησης 
ανακαλείται με Απόφαση του Υπουργού Αγροτικής Ανά¬ 
πτυξης και Τροφίμων κατόπιν σχετικής αιτιολογημένης ει¬ 
σήγησης της κατά περίπτωση αρμόδιας αρχής, όταν δια¬ 
πιστωθεί ότι ο Φορέας Πιστοποίησης δεν τηρεί τις προ- 
βλεπόμενες στην παρούσα απόφαση και στην πράξη 
αναγνώρισης υποχρεώσεις. 

Άρθρο 10 

Έκδοση κανονιστικών πράξεων 

Με Απόφαση του Υπουργού Αγροτικής Ανάπτυξης και 
Τ ροφίμων δύ ναται να ρυθμίζονται αναγκαίες λεπτομέρει¬ 
ες και τεχνικά θέματα της παρούσας απόφασης. 

Προσαρτώνται και αποτελούν αναπόσπαστο μέρος της 
παρούσας, τα παραρτήματα I και II. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 22 Σεπτεμβρίου 2005 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΘ.ΝΑΚΟΣ Π.ΔΟΥΚΑΣ 

ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΤΡΟΦΙΜΩΝ 

ΑΛ. ΚΟΝΤΟΣ 

ΠΑΡΑΡΤΗΜΑ I 

ΕΛΛΗΝΙΚΟΣ ΠΟΙΜΕΝΙΚΟΣ 

Προέλευση(χόπος ή χώρα):.Ελλάδα 

Χρησιμότητα:. Φύλακας κοπαδιών 

Ηλικία(κατά τη γενετήσια ωριμότητα-ενηλικίωση). 2-3 χρόνια 

Ύψος ακρωμίου:.60-75 αη 

Βάρος: κατά την ενηλικίωση.35-551ί§ 

Συμπεριφορά προς ξένους:.Επιφυλακτική 

Τρίχωμα: Κοντότριχο με υπομανδύα και μακρύτριχο με υπομανδύα, ουλότητα(ίσιο ή 
ελαφρά κυματιστό). 

Εξάσκηση:.Αρκετή 

Εξυπνάδα:.Πολύ υψηλή 

Εκπαιδευ σιμότητα: 

• Καλή όταν γίνεται με παρατήρηση έξω από τις κλασσικές μεθόδους, με 
σεβασμό στην ανεξαρτησία του. 

• Η ανταπόκριση στην εκπαίδευση είναι πολύ καλή. 

• Εφόσον είναι ειδική. Ιδιαίτερη προσοχή στην εκπαίδευση πρέπει να δοθεί στο 
θέμα της προστασίας. 

Σχέση με οικογένεια: Η σχέση του γίνεται καλή έως ιδανική αν κατανοήσουμε τα 
ποιμενικά του ένστικτα. 

Κληρονομικές ασθένειες: Εντρόπιο, Εκτρόπιο, δυσπλασία του ισχίου, κωφότητα, 
προγναθισμός, εσωγναθισμός. 

Χαρακτήρας: Ανεξάρτητος, χρειάζεται κοινωνικοποίηση, έντονα κυριαρχικός και 
κτητικός, θαρραλέος. 

ΠΑΡΑΡΤΗΜΑ II 

Γενική Περιγραφή 

Είναι σκύλος ρωμαλέος, με καλή σωματική διάπλαση που την χαρακτηρίζει ο ισχυρός σκελετός και η καλή μυϊκή κά¬ 
λυψη, ικανός να κινείται όλη μέρα κάτω από αντίξοες καιρικές συνθήκες, σε δύσβατες περιοχές και με τις ελάχιστες 
απαιτήσεις σε τροφή και ν’ αντιμετωπίζει τα αγρίμια που απειλούν τα κοπάδια, είτε με καταδίωξη τους, είτε με συ¬ 
μπλοκή σώμα προς σώμα. 

Ο τυπικός βηματισμός είναι ο βραχύς τροχασμός. 

Η κίνηση του πρέπει να είναι άνετη και σταθερή στον τροχασμό, ικανή να επιταχυνθεί σε καλπασμό, με δυνατότητα 
ελιγμών. Στο βάδισμα ο σκύλος κρατά χαμηλά το κεφάλι. 

Η παρουσία του στο κοπάδι δεν ενοχλεί τα ζώα με τα οποία αναπτύσσει σχέσεις αρμονικής συμβίωσης και ένστικτο 
προστασίας, το οποίο εκδηλώνει έντονα με απωθητικές ενέργειες στην παρουσία οποιουδήποτε εισβολέα στον ζωτι¬ 
κό του χώρο. 

Τα άτομα της φυλής εμφανίζουν καλή υγεία, μακροβιότητα, αργή ωρίμανση και έντονο σεξουαλικό διμορφισμό, με 
εμφανή έκφραση στα ανατομικά χαρακτηριστικά. 

Τα θηλυκά είναι πολύτοκα και εμφανίζουν καλό μητρικό ένστικτο. 

Η προέλευση του είναι οι αρχαιοελληνικοί ποιμενικοί Μολοσσικοί σκύλοι έτσι όπως αυτοί εξελίχθηκαν δια μέσου των 
αιώνων σε ένα γενετικό κράμα με άλλους ποιμενικούς ορεινούς σκύλους της χώρας μας. 

Σήμερα εμφανίζεται σαν πρωτόγονος ποιμενικός ορεινός σκύλος φύλακας κοπαδιών.. 

Κεφαλή 

Είναι ογκώδης με αναλογία ρύγχους-κρανίου 2:3 και μέτρια ρινομε-τωπική γωνία. 

Το κρανίο είναι ομαλά καμπυλωτό, με εμφανή υπεροφρυατόξα, και φαρδύ όσο σχεδόντο μήκοςτου. Καταλήγει σε 
αισθητή ινιακή απόφυση. 

Το ρύγχος είναι φαρδύ και βαθύ στο σημείο πρόσφυσης με το κρανίο και συγκλίνει ομαλά προς το ακρορίνιο, χωρίς 
να καθίσταται μυτερό αλλα αντιθέτως διατηρώντας επαρκές εύρος, το οποίο έχει ευρείς ρώθωνες με μαύρο χρωμα¬ 
τισμό. Οι παρειές είναι επίπεδες και βαθιές Τα ζυγωματικά είναι εμφανή. 

Στόμα 

Έχει άρτια και ισχυρή οδοντοστοιχία, με ιδιαίτερα ανεπτυγμένους κυνόδοντες. Η άνω και κάτω γνάθος συγκλίνουν 
σε δάγκωμα τύπου ψαλίδας ή επίπεδο δάγκωμα και καλύπτονται από χείλη παχιά και ελαφρά χαλαρά. 

Αυτιά 

Εκφύονται στο ύψος της νοητής γραμμής από την έξω γωνία των ματιών προς τα πίσω, είναι τριγωνικά, καρδιόσχη¬ 
μα, μέτριου μεγέθους ακουμπούν στις παρειές επίπεδα ή αποκαλύπτουν εν μέρη το εσωτερικό τους. Το δέρμα τους 
είναι παχύ και καλύπτεται από πυκνό τρίχωμα. 

Κατά την προσήλωση του σκύλου σε κάποιο ερέθισμα, ανασηκώνονται ελαφρά και κινούνται προς τα εμπρός. 

Συμβάλλουν ιδιαίτερα στην συνολική έκφραση του προσώπου. 

Δεν επιτρέπεται η κοπή των αυτιών και άτομα χωρίς αυτιά δεν είναι δυνατόν να αξιολογούνται στις εκθέσεις μορφο¬ 
λογίας. 

Οφθαλμοί 

Μέτριου μεγέθους, σε ωοειδές σχήμα, τοποθετημένοι συμμετρικά σε παράλληλες γραμμές του επιμήκη άξονα του 
κρανίου, απέχουν αρκετά μεταξύ τους. Κατά την πλαγία όψη της κεφαλής, κατέχουν θέση λίγο πιο κάτω από το επί¬ 
πεδο του ρύγχους, καθώς αυτό επεκτείνεται νοητά προς το κρανίο. Το χρώμα τους είναι καστανό. Τα βλέφαρα πρέπει 
να είναι σφιχτά, χωρίς να αποκαλύπτουν τον βλεννογόνο τους. Το βλέμμα είναι σοβαρό διεισδυτικό και ήρεμο. 

Τράχηλος 

Είναι ισχυρός, φαρδύς, μυώδης, σχετικά βραχύς, καλύπτεται από δέρμα χαλαρό που σχηματίζει προγούλι σε μικρό 
βαθμό. 

Εμπρόσθια άκρα 

Ισχυροί ώμοι, έχουν θέση κοντά στον θώρακα. Οι ωμοπλάτες είναι επικλινείς και σχηματίζουν μέτρια γωνία με τους 
βραχύονες. Τα μπροστινά πόδια πρέπει να είναι ίσια, με δυνατά και χοντρά οστά που καλύπτονται απο ισχυρές μυϊκές 
μάζες. 

Οι αγκώνες πρέπει να βρίσκονται παράλληλα με το θώρακα και σε απόσταση από τις πλευρές ικανή να επιτρέπει την 
απρόσκοπτη έκταση του θώρακα κατά την κίνηση, ακόμη και κατά την, μέγιστη προσπάθεια του σκύλου. 

Οι καρποί πρέπει να έχουν ελαστικότητα και δύναμη. 

Σώμα 

Το στήθος πρέπει να είναι ευρύ και βαθύ μέχριτου ύψους αγκώνων. Ο θώρακας απαρτίζεται από πλευρές τοξοειδείς 
με μέτρια καμπυλότητα, που επεκτείνονται αρκετά προς τα πίσω και αφήνουν αρκετό χώρο για’ την καρδιά και τους 
πνεύμονες. 

Η ράχη είναι φαρδιά, ίσια και μέτριου μήκους, καλυπτόμενη από ισχυρές μυϊκές μάζες. Η κάτω γραμμή του θώρακα 
συγκλίνει ελαφρά προς τα πίσω, σχηματίζοντας μέτρια καμπύλη που δίνει την εικόνα της σφικτής κοιλιάς, διατηρώ¬ 
ντας όμως ικανό βάθος στην οσφυϊκή χώρα. 

Η οσφύς είναι φαρδιά, βραχεία, μυώδης, ελαφρά καμπυλωτή, ενώνεται με εξίσου φαρδιά λεκάνη που είναι ελαφρά 
επικλινής προς τα πίσω και απαρτίζεται από ισχυρά λαγόνια οστά, που είναι εμφανή κατά το μεγαλύτερο ύψος της. 

Οπίσθια άκρα 

Οι μηροί πρέπει να είναι φαρδιοί και μακριοί και να έχουν καλή μυϊκή κάλυψη. Οι αρθρώσεις του γόνατου και του ταρ¬ 
σού είναι ισχυρές και σχηματίζουν μέτριες γωνιώσεις καθώς εμφανίζονται στην στάση του σκύλου και από την πλάγια 
όψη του. 

Οι κνήμες είναι μέτριου μήκους και ο ταρσός ευρίσκεται χαμηλά. 

Τα μετατάρσια είναι κοντά, συμπαγή και κάθετα στο έδαφος όταν ο σκύλος είναι σε θέση στάσης. 

Τα οπίσθια άκρα πρέπει να έχουν ισχυρά και χοντρά οστά και να είναι παράλληλα καθώς παρατηρούνται από πίσω. 
Η παρουσία ή όχι ψευδονύχων είναι αδιάφορη και δεν προσθέτει ενετική αξία του σκύλου, καθόσον δεν αποτελεί λει¬ 
τουργικό ιικό στοιχείο. 

Πέλματα 

Τα πέλματα είναι ευμεγέθη και σφικτά σε σχήμα ωοειδές, με χοντρά και σκληρά νύχια. Η μεσοδακτύλιος μεμβράνη 
είναι καλά ανεπτυγμένη και τα δάκτυλα είναι μακριά και καμπυλωτά. 

Ουρά 

Είναι χοντρή στη βάση της, φυτρώνει ψηλά στην λεκάνη, είναι μακριά έως το ύψος του ταρσού και σχηματίζει κα¬ 
μπύλη και μικρή αναστροφή κατά την άκρη της. 

Όταν ο σκύλος βρίσκεται σε διέγερση και κινείται, ανασηκώνεται και σχηματίζει ημικύκλιο πάνω από την λεκάνη. 

Καλύπτεται από άφθονο τρίχωμα και σχηματίζει πλούσιο θύσανο. 

Εμφανίζονται επίσης βραχύουρα ή άνουρα άτομα, τα οποία είναι αποδεκτά εξίσου με τα μακρύουρα άτομα και οι με¬ 
ταξύ τους συζεύξεις είναι επιθυμητές προς την κατεύθυνση σταθεροποίησης μιας ποικιλίας της φυλής, στον βαθμό 
που το ιδιαίτερο αυτό στοιχείο δεν συνδέεται γενετικά με προβλήματα υγείας. 

Τ ρίχωμα 

Είναι πυκνό και άφθονο, με χοντρή τρίχα και συνίσταται από δύο μανδύες. Ο κάτω μανδύας έχει μαλακό και πυκνό 
τρίχωμα, ενώ ο πάνω μανδύας έχει μακρύτερο τρίχωμα με τρίχες ίσιες ή ελαφρά κυματιστές. Ο σγουρός μανδύας δεν 
είναι επιθυμητός. 

Το τρίχωμα είναι αφθονότερο στο πίσω μέρος των μηρών. 

Εμφανίζεται σε δύο ποικιλίες, τον μεσότριχο τύπο και τον μακρύτριχο τύπο. 

Τα αρσενικά άτομα εμφανίζουν χαίτη. Τα θυληκά άτομα έχουν κοντύτερο τρίχωμα. Το δέρμα είναι σκληρό αλλά ελα¬ 
στικό. 

Χρωματισμός 

Οι βασικοί χρωματισμοί είναι ο μαύρος, ο καστανός, ο λευκός και ο ποικιλόχρωμος. 

Στον μαύρο χρωματισμό παρατηρούνται πολλές φορές καστανές ανταύγες, ενώ εμφανίζονται λευκά σημάδια στο 
στήθος, το λαιμό, το επιρίνιο και τα άκρα (Μπασιούρης κατά την ποιμενική ορολογία). 

Ποικιλία του μαύρου χρωματισμού είναι επίσης η εμφάνιση πυρόξανθων ή ραβδωτών περιοχών στις παρειές, το στή¬ 
θος, πάνω από τα μάτια και τα άκρα (Γκέσος,κατά την ποιμενική ορολογία). 

Στον καστανόφαιο χρωματισμό παρατηρούνται αποχρώσεις που κυμαίνονται από τον υπόξανθο, τον φαιά, έως τον 
σκοτεινό καστανόφαιο (Μούργο κατά την ποιμενική ορολογία) και τον ραβδωτό. 

Στον υπόξανθο (Σταρένιο) και τον ραβδωτό είναι δυνατή η παρουσία μαύρου χρώματος στο ακρορίνιο, καθώς και η 
παρουσία λευκών περιοχών στο ακρορίνιο και στα άκρα. 

Στον ποικιλόχρωμο τύπο (Παρδαλής κατά την ποιμενική ορολογία) .εμφανίζονται πάνω στην δεσπόζουσα λευκή επι¬ 
φάνεια του τριχώματος κηλίδες μικρές ή μεγάλες, καθώς και στίγματα, καστανόφαιου ραβδωτού ή μαύρου χρώματος. 

Οι κηλίδες χρώματος πάνω στο κεφάλι, είναι επιθυμητό να σχηματίζουν συμμετρικές περιοχές. 

Έκφραση του ποικιλόχρωμου τύπου είναι και ο κυανομιγής χρωματισμός. 

Ολοι οι χρωματισμοί είναι ισότιμοι και αποτελούν γονιδιακό πλούτο της φυλής. Ο εκτροφέας πρέπει να τους χρησι¬ 
μοποιεί ανάλογα με τις αισθητικές του προτιμήσεις, αφού λάβει υπόψη του τα άλλα ουσιώδη-’ ανατομικά χαρακτηρι¬ 
στικά. 

Χαρακτήρας και συμπεριφορά 

Ανεξάρτητος, θαρραλέος, αποφασιστικός, πιστός, εργατικός με υψηλή αίσθηση καθήκοντος και ισχυρό ένστικτο 
προστασίας των ζώων και του περιβάλλοντος του. 

Είναι ευαίσθητος στον έπαινο και στον ψόγο και δεν ανέχεται την βίαιη συμπεριφορά. 

Έντονο κυριαρχικός, υποτάσσεται σε ένα άτομο. Σε αγέλες πάνω από τρία άτομα επιδιώκει την ιεραρχική τοποθέ¬ 
τηση του στις υψηλότερες κοινωνικές βαθμίδες με έντονες αψιμαχίες. 



Ικανός να διακρίνει καταστάσεις και να ενεργεί από μόνος του. 

Καχύποπτος αλλά διακριτικός στην παρουσία των ξένων, δεν δημιουργεί εύκολα φιλίες, ήρεμα αποτραβηγμενος, αλ¬ 
λά έτοιμος να επέμβει με απότομα ξεσπάσματα επιθετικότητας. 

Κατά την συνοδεία των κοπαδιών συνήθως κινείται στην περιφέρεια, επιλέγοντας θέσεις από τις οποίες έχει δυνα¬ 
τότητα να ελέγχει την ευρύτερη περιοχή. 

Την νύχτα είναι ιδιαίτερα κινητικός και απαντά με βαθύ γαύγισμα στα ερεθίσματα του περιβάλλοντος. 

Εμφανίζει επιθετικότητα προς τα άγρια ζώα και ικανότητα απόθησης ή δίωξη τους. 

Χρειάζεται κοινωνικοποίηση με ανθρώπους και ζώα από μικρή ηλικία, για να είναι ευάγωγος και αρμονικός οτήν συμ¬ 
βίωση μαζί τους. 

Εκπαιδεύσιμος, διατηρεί την τάση να κρίνει τις καταστάσεις πριν ενεργήσει. Δεν πρέπει να ωθείται σε επιθετικότητα. 

Διαθέτει μεγάλη ενεργητικότητα που πρέπει να διοχετεύεται σε διάφορες δραστηριότητες, διαφορετικά οδηγείται 
από την ανία σε καταστροφικές τάσεις και υπερβολικό γαύγισμα. 

Η συντήρησή του απαιτεί μεγάλους χώρους και συχνή ανθρώπινη παρουσία. 

Μέγεθος 

Το ύψος ακρωμίου του θηλυκού πρέπει να είναι το λιγότερο 60 εκατοστά και του αρσενικού 66 εκατοστά. 

Τα περισσότερα άτομα της φυλής, με καλές συνθήκες διαχείρισης στην διατροφή και την υγιεινή, ξεπερνούν αρκε¬ 
τά τα παραπάνω όρια και φθάνουν ύψος ακρωμίου 65 - 68 εκατοστά για τα θηλυκά και 70 έως 75 εκατοστά για τα αρ¬ 
σενικά που είναι ιιθυμητό και λειτουργικό στοιχείο του ρόλου του ■ σκύλου, στο έτρο που δεν ανατρέπει την αρμονία 
και την δύναμη του σώματος. 

Το βάρος του θηλυκού είναι το λιγότερο 32 κιλά και του αρσενικού το λιγότερο 40 κιλά, για σκύλους που εργάζονται 
καθημερινά στις συνθήκες της υπαίθρου. 

Τα μεγέθη αυτά μπορούν να επεκτείνονται στους αρσενικούς έως 55 κιλά και για τις θηλυκές έως 40 κιλά. 

Το βάρος του σώματος πρέπει να είναι σε απόλυτη αναλογία με το ύψος του σώματος και να συμβάλει στην ισχυρή 
δομή του σκύλου. 

Παχύσαρκα ή πλαδαρά άτομα δεν είναι επιθυμητά. 

Ελαττώματα 

Μυτερό και μακρύ ρύγχος, αποχρωματισμός της μύτης, σφικτά χείλη, ανοιχτόχρωμα μάτια, εντρόπιο ή έντονα χα¬ 
λαρά βλέφαρα, πολύ μεγάλα αυτιά ή μικρά αυτιά τοποθετημένα ψηλά στο κρανίο, κομμένα αυτιά, προγναθισμός ή υπο- 
γναθισμός, έλλειψη δοντιών όταν δεν οφείλεται σε ατύχημα ή προχωρημένη ηλικία, στενό και επίμηκες κρανίο, ραιβο¬ 
ποδία ή βλεσσοποδία, αδύνατα και μικρά πέλματα, αδύναμα μετακάρπια και μετατάρσια, λεπτός σκελετός και ελαφριά 
κατασκευή του σώματος, αδύνατη και μακριά ράχη, που εμφανίζει έντονη καμπύλη από το ακρώμιο εως τα λαγόνια 
οστά της λεκάνης, λυμφατική εμφάνιση του σώματος, λεπτή ουρά, έλλειψη τριχώματος, σγουρό τρίχωμα. 

Καστανός χρωματισμός. Μέγεθος σώματος με ύψος ακρωμίου και βάρος που δεν προσεγγίζουν τα κατώτερα απο¬ 
δεκτά όρια, σε ώριμα άτομα ηλικίας 2 ετών. 

Νευρική ιδιοσυγκρασία και υπέρμετρη επιθετικότητα. 

Κατάταξη 

Ο Ελληνικός ποιμενικός ανήκει στις Μαοτιφοειδείς φυλές ποιμενικού τύπου της Ομάδας 2, της Διεθνούς Κυνολογι- 
κής Ομοσπονδίας. 

Σημείωση 

Τα αρσενικά άτομα πρέπει να έχουν δύο εμφανώς αναπτυγμένους φυσιολογικούς άρχεις, κανονικά τοποθετημένους 
στο όσχεον. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




